JHB-begroting: Minder geld vir dienslewering, meer vir salarisseJohannesburg (Foto: Stad Johannesburg) Die voorgestelde begroting vir die Stad Johannesburg behels dat befondsing van noodsaaklike dienslewering soos elektrisiteit en die opgradering van infrastruktuur gesny word. Dit terwyl ŉ salarisverhoging vir die burgemeester voorgestel word. Johannesburg word tans deur ŉ ANC-koalisie regeer. Dié begroting sal na verwagting Donderdag tydens ŉ raadsvergadering voorgelê word. Volgens Herman Mashaba, voormalige burgemeester van Johannesburg en stigter van The People’s Dialogue, stel dié begroting voor dat geld vir verskeie noodsaaklike dienste met miljoene rande en in sommige gevalle met tot 80% gesny word. “Soos die begroting nou daaruit sien, voorspel dit net swaarkry vir die inwoners van Johannesburg. Die agterstand in die opknapping van infrastruktuur sal vererger en dienslewering in Johannesburg sal heeltemal ineenstort,” sê Mashaba Herman Mashaba, voormalige burgemeester van Johannesburg. Indien dié voorstelle goedgekeur word, sal die volgende afdelings en projekte se begroting soos volg gesny word: “Daar is geen twyfel dat Covid-19 ŉ groot impak op munisipale finansies gehad het nie, maar dit is duidelik dat die Stad Johannesburg geen poging aangewend het om uitgawes te herprioritiseer eerder as om geld vir dienslewering te sny nie,” sê Mashaba. “As bewys hiervan stel die begroting salarisverhogings vir die burgemeester en hoofsweep voor wat meer is as die maksimum vergoeding vir ampsdraers soos deur die departement van samewerkende regering en tradisionele sake vasgestel. Die verhoging is ook baie meer as inflasie.”